Shimoliy Koreyadagi yadro poligonida tunnel qulab ketishi oqibatida 200 kishi halok bo‘ldi

Shimoliy Koreyadagi Pungeri yadro poligonida tunnel qulab ketdi, deb xabar beradi Meduza.
10-sentabr kuni yuz bergan baxtsiz hodisa oqibatida 100 kishi halok bo‘ldi. Qutqaruv operatsiyasi vaqtida takroran tuproq ko‘chishi yuz berdi va yana 100 kishi qurbon bo‘ldi.
Ma’lumotlarga ko‘ra, poligondagi avariya radiatsiyaning sizib chiqishiga olib kelgan bo‘lishi mumkin.
KXDR hukumati mamlakat yadro dasturi bilan bog‘liq obyektlarda yuz bergan avariyalar haqida ma’lumot bermagan.